Ці так усё гэта — стане зразумела ўжо адносна хутка. Па прагнозе, першы энергаблок павінен уступіць у строй ужо праз чатыры гады, другі — у 2020 годзе. Узвядзенне асноўных аб’ектаў ідзе па графіку або нават з некаторым апярэджаннем. Практычна цалкам заказана ў расійскіх пастаўшчыкоў абсталяванне з працяглым цыклам вырабу, і амаль 20 працэнтаў яго ўжо паступіла на будпляцоўку. Кожны месяц 3200 рабочых і спецыялістаў высокай кваліфікацыі выконваюць работы ў сярэднім на 60 мільёнаў долараў. Ніводная іншая будоўля Беларусі не ведае такіх высокіх тэмпаў!